Diari Oficial de la Generalitat Valenciana


Sumari del DOGV 8140, del 03-10-2017 (2017/8268)

RESOLUCIÓ de 14 de setembre de 2017, de la Direcció General d'Investigació, Innovació, Tecnologia i Qualitat, per la qual es concedeix renovació de l'autorització sanitària per a trasplantament combinat de renyó/pàncrees pediàtric a l'Hospital Universitari i Politècnic La Fe, de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8140

Data del DOGV
:   03-10-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8268


Data del document
:   14-09-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 14 de setembre de 2017, de la Direcció General d'Investigació, Innovació, Tecnologia i Qualitat, per la qual es concedeix renovació de l'autorització sanitària per a trasplantament combinat de renyó/pàncrees pediàtric a l'Hospital Universitari i Politècnic La Fe, de València. [2017/8268]  
L'Hospital Universitari i Politècnic La Fe va renovar l'autorització sanitària per a efectuar trasplantament combinat de renyó/pàncrees pediàtric per mitjà de la Resolució de la Conselleria de Sanitat de 21 de maig de 2012.  
Mónica Almiñana Riqué, gerent de l'hospital, va presentar sol·licitud de renovació d'autorització sanitària per a trasplantament combinat de renyó/pàncrees pediàtric de l'Hospital Universitari i Politècnic La Fe amb data 7 de juliol de 2017.  
La Direcció General d'Assistència Sanitària i el director del Programa de trasplantaments de la Comunitat Valenciana emeten informe favorable sobre la renovació de l'autorització sanitària sol·licitada.  
  
Fonaments jurídics  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent per a resoldre en virtut d'allò que s'ha disposat per l'Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual estableix les autoritzacions sanitàries i actualitza, crea i organitza els registres d'ordenació sanitària de la Conselleria de Sanitat, i el Decret 37/2017, de 10 de març, del Consell, pel que aprova el Reglament orgànic i funcional de la Conselleria de Sanitat Universal i Salut Pública.  
2. Es compleix el que estableix Reial decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'estableixen requisits de qualitat i seguretat, el Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i en l'Ordre de 26 de febrer de 2008, del conseller de Sanitat.  
Vistos els antecedents de fet i preceptes legals esmentats i els altres que s'apliquen, resolc:  
Concedir la renovació de l'autorització sanitària per a trasplantament combinat de renyó/pàncrees pediàtric de l'Hospital Universitari i Politècnic La Fe. Aquesta autorització és vàlida per un període de 5 anys, a partir de la data de la present resolució.  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució es notifica als interessats, amb l'advertiment que no esgota la via administrativa i contra aquesta poden interposar recurs d'alçada, davant de la Secretaria Autonòmica de Salut Pública i del Sistema Sanitari Públic, en el termini d'un mes comptat des de l'endemà de la data de notificació.  
  
València, 14 de setembre de 2017.- La directora general d'Investigació, Innovació, Tecnologia i Qualitat: Ana María Ávila Peñalver.